Páll Oddsson bóndi í Ánastaðakoti á Vatnsnesi hafði búið þar nálega tvo áratugi og aldrei verið orðaður við forneskju þegar séra Þorvarður Ólafsson á Breiðabólstað kenndi honum um veikindi konu sinnar , Valgerðar Ísleifsdóttur . Var ákæran sprottin af rúnaspjöldum sem höfðu fundist . Þegar rannsaka átti málið kom Páll ekki til þings og fannst hvorki heima hjá sér né annars staðar . Þegar á leið urðu fleiri til að saka hann um galdur og kenna honum veikindi . Málinu var vísað til Öxarárþings og Páli gert að frelsa sig með tylftareiði . Sagt var að hann hefði stungið höfðinu fram þegar hann var kominn á bálið og sagt : „ Sjáið þar sakleysi mitt . "